HU
C 235/42
Az Európai Unió Hivatalos Lapja
2023.7.3.
Az első, a második és a negyedik jogalapjával összefüggésben a felperes jogellenességi kifogást emel a feltételrendszerről szóló rendelettel szemben annyiban, amennyiben e rendelet kizárja a vitatott határozat hatálya alóli egyedi mentesítéseket.
(1) (2) (3)
Az uniós költségvetésnek a jogállamisági elvek magyarországi megsértésével szembeni védelmét szolgáló intézkedésekről szóló, 2022. december 15-i (EU) 2022/2506 tanácsi végrehajtási határozat (HL 2022.
L 325., 94. o.).
Az uniós költségvetés védelmét szolgáló általános feltételrendszerről szóló, 2020. december 16-i (EU, Euratom) 2020/2092 európai parlamenti és tanácsi rendelet (HL 2020.
L 433 I., 1. o.; helyesbítés: HL 2021.
L 137., 22. o.; HL 2021.
L 373., 94. o.).
Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (HL 2018.
L 193., 1. o.).
2023. március 13-án benyújtott kereset – Miskolci Egyetem kontra Tanács és Bizottság (T-139/23. sz. ügy) (2023/C 235/56) Az eljárás nyelve: angol Felek Felperes: Miskolci Egyetem (Miskolc, Magyarország) (képviselik: Łuszcz V. és Bendzsel-Varga K. ügyvédek) Alperes: az Európai Bizottság és az Európai Unió Tanácsa
Kérelmek A felperes azt kéri, hogy a Törvényszék: — semmisítse meg a 2022. december 15-i (EU) 2022/2506 tanácsi végrehajtási határozat (1) 2. cikke (2) bekezdésének a „semmilyen, az ilyen közérdekű vagyonkezelő alapítvány által fenntartott jogi személlyel” szövegű részét és a 2022/2506 határozat e rendelkezését a felperest érintő részében; — semmisítse meg J. Hahn és M.
Gabriel biztosoknak a 2022. december 15-i határozat magyar közérdekű vagyonkezelő alapítványokra történő alkalmazásáról szóló, 2023. január 26-i közös nyilatkozatát a felperest érintő részében; — semmisítse meg a felperest érintő részükben a Bizottság 2023. január 20-i, február 21-i és március 3-i azon közleményeit, amelyeket az említett közös nyilatkozatban hivatkozott ERASMUS+ és Horizon Europe honlapokon „kizáró nyilatkozatok” és „gyakran ismétlődő kérdések” formájában tett; — semmisítse meg a felperest érintő részében a Bizottság azon határozatát, amely az EACEA 2023. február 2-án a Project Enhancing sport organisations and management konzorcium koordinátora részére küldött levélben szerepel; — a Tanácsot és a Bizottságot, valamint az e keresettel szembeni bármely beavatkozót kötelezze a költségek viselésére.
Jogalapok és fontosabb érvek Keresete alátámasztása érdekében a felperes négy jogalapra hivatkozik. 1.
Az első jogalap a 2020. december 16-i (EU, Euratom) 2020/2092 európai parlamenti és tanácsi rendeletnek (a feltételrendszerről szóló rendelet) (2), a megfelelő indokolás kötelezettségének, az arányosság elvének, az Európai Unió Alapjogi Chartája 16. cikkének, valamint a 2018.
július 18-i (EU, Euratom) 2018/1046 európai parlamenti és tanácsi rendeletnek (3) a megsértésére vonatkozik.